paragraph_text: Njezina bogata povijest uzrokom je velikih razlika unutar različitih dijelova zemlje. To se ponajprije odnosi na raznolikost brojnih podskupina, nekad germanskih plemena, njemačkog naroda (Bavarci, Švabe, Franci, Sasi), dok od druge polovice 20. stoljeća zbog useljeničke politike i primanja pripadnika brojnih slavenskih naroda (Hrvati, Poljaci, Ukrajinci...) i Turaka dolazi od miješanja tradicionalne i izvorne njemačke kuhinje s njihovim kuhinjama. S druge strane, takva gastronomsko-kulturna razmjena dovela je i do popularizacije i komercijaliazacije njemačke kuhinje u tim državama, posebno Turskoj.